धरने में शामिल हुए उपजा के प्रदेश महामंत्री रमेश जैन ने जानकारी दी कि उपजा का प्रतिनिधिमंडल लखनउ में डीजीपी व एडीजी से मिलकर बागपत पुलिस की निष्क्रियता की शिकायत कर चुके हैं लेकिन इसका भी अब तक कोई सकारात्मक परिणाम नहीं मिला. इसके चलते पत्रकारों को धरना प्रदर्शन के लिए मजबूर होना पड़ा. दोपहर को डीएम और एसपी धरनारत पत्रकारों के बीच पहुंचे और चोरी के जल्द खुलासे का आश्वासन दिया. बाद में प्रशासनिक अधिकारियों के आग्रह पर पत्रकारों ने एक सप्ताह का समय देते हुए चेतावनी दी कि अगर तय समय में घटना का खुलासा नहीं किया गया तो पत्रकार सड़कों पर उतरकर आंदोलन करेंगे. एक सप्ताह में खुलासा नहीं होने पर एसपी ने बागपत कोतवाल को भी हटाने का भी आश्वासन दिया.